Huoneeni oli kaunis kuten kuvissa ja sängyssä oli hyvä nukkua. Talo ja naapurusto olivat hiljaisia ja rauhallisia ja nukuin hyvin kaikki kolme yötä, jotka Lauran luona vietin. Saavuin ilmoittamaani aikaa aiemmin jo iltapäivällä, koska väsyin kiertämään Manhattania reppu selässä. Ensiyrittämällä en osannut käyttää avainlokerikkoa, mutta Laura tuli onneksi pian kaupasta ja päästi minut sisään. Huoneeni ei ollut vielä täysin valmis, mikä oli ymmärrettävää, koska tulin aiemmin kuin olin ilmoittanut. Laura neuvoi minulle reitin läheiseen Cafe Maddelineen, jossa söin herkullisen kikhernesalaatin illalliseksi. Kun palasin takaisin, oli huoneeni valmis ja tavarani kannettu sisään. Laura näytti minulle minne voin laittaa ruokaostokseni, näytti miten kaasuhella toimii ja tarjosi teetä. Hän antoi minulle karttoja ja opaskirjan, jonka joku oli jättänyt. Hän kertoi, että voin jättää matkatavarani odottamaan eteiseen lähtöpäivänäni huoneen luovutuksen jälkeen ja noutaa ne ennen lentokentälle lähtöäni. Viihdyin hyvin Lauran kauniissa kodissa. Vaikka Laura lähtikin viikonlopuksi pois, hänen naapurinsa oli talovahtina hänen poissaollessaan.